
O MORSKIM TJESNACIMA i DARDANELIMA 


I 


Govoriti o morskim tjesnacima i Dardanelima, 
dakle odvajati pojam morskih tjesnaca od pojma Darda- 
nela, nije nikakav pleonazam iako se u literaturi, pa i u međuna- 
rodno-pravnim, političkim i diplomatskim spisima, koji se uvijek baš 
ne odlikuju potpunom tačnošću, kadikad izjednačuju. Dardaneli spa- 
daju doista pod pojam morskih tjesnaca ali ga ne ispunjuju. Osim 
Dardanela ima i drugih morskih tjesnaca, kao primjerice Gibraltar 
ili put San Juan de Fuca u američkim Sjedinjenim državama. Uz geo- 
grafske oznake dolaze u obzir i međunarodno-pravni pa politički 
momenti. 

Morski tjesnaci imali su od vajkada veliko značenje u životu po- 
jedinih naroda. Sačinjavajući spojne puteve između mora i oceana, 
upućuju međunarodnu trgovinu u doba mira, a ratne brodove u doba 
rata da se služe njihovim vodama. Otvaraju se pitanja o suverenosti 
nad samim morskim tjesnacima s-obzirom na državu, koja posjeduje 
samo jednu ili obe obale. Otvaraju se ovakova pitanja ako jednu 
obalu posjeduje jedna država a drugu druga. Otvaraju se pitanja o 
pristupu u morske tjesnace stranim državama, naročito ako su su- 
sjedne pa im morski tjesnac sačinjava glavni izlaz u široko more. 
Otvaraju se pitanja može li posjednik ili mogu li posjednici obala 
zatvoriti brodovima stranih država pristup u morske tjesnace u doba 
mira ili samo u doba rata. 

Međunarodno-pravno gledište u ovim pitanjima stoji u uskoj 
vezi s načelom o slobodi mora. Opće priznato načelo, da svaki član 
međunarodne zajednice može da se slobodno služi svjetskim morima, 
izgubilo bi svoje pravo značenje kad ne bi vrijedilo za one dijelove, 
koji spajaju svjetska mora, u prvom redu za morske tjesnace. Ra- 
čunajući s ovom činjenicom, i nauka i praksa postavile su od prilike 
ovo načelo: Morski tjesnaci, koji spajaju dijelove svjetskog mora, 
slobodni su kao i samo more. Kroz njih mogu dakle ploviti i trgo- 
vački i ratni brodovi, mogu ploviti i u doba mira i u doba rata; 
obalne države ne mogu ovoj slobodi kretanja praviti nikakve pote- 
škoće a nitko ne smije odvajati morske tjesnace od širokog mora. 
Za prolaz obalne države ne mogu ubirati nikakve namete kao nado- 
knadu za dozvolu prolaza, koja bi dozvola navodno proizlazila iz 
njihove suverenosti. Nasuprot, obalnim se državama ne osporava 
pravo na nadoknadu troškova, za službu ili pomoć, koju pružaju sa- 
moji plovidbi, za pilote, označivanje smjera plovidbe, rasvijetljivanje 
i slično. Da se ne Di povrijedilo načelo o slobodi plovidbe i ovi nameti 
treba da budu jedni te isti za brodove svih zemalja pa-i susjednih. 


ma. pas 


Mačelo o slobodi plovidbe kroz morske tjesnace ne vrijedi samo 
za doba mira nego i za ratno doba. Obalne države ne bi smjele spri- 
ječavati prolaz ni ako učestvuju u ratu a kamoli ako su neutralne. 
Neutralnost obalnih država nikako ne dolazi u sumnju zbog te same 
dozvole prolaza. To je jasno istaknuto u čl. 10. trinaeste konvencije 
finalnog akta druge haške mirovne konferencije od 18. oktobra 
1907. a koji glasi: »La neutralitć dune Puissance n'est pas compro- 
mise par le simple passage dans ses eaux territoriales des navires de 
guerre et des prises des belligćrants«. Ali se načelo o slobodnom pro- 
lazu ne može uzeti u tako širokom smislu, da bi bilo koja ratujuća 
strana mogla uzeti neki morski tjesnac ili bilo koji njegov dio za 
svoju operacionu bazu. U tom bi slučaju bilo čisto i bistro kršenje 
neutralnosti. To jasno proizlazi iz čl. 5. iste konvencije, koji kaže: 
»II est interdit aux belligćrants de faire des ports et des eaux neutres 
la base d'općrations navales contre leurs adversaires, notamment d'y 
installer des stations radio-tćlćgraphiques ou tout appareil destinć 
A servir comme moyen de communication avec des forces belligćran- 
tes sur terre ou sur mer«. : 

Sloboda plovidbe kroz morske tjesnace ne znači podjedno i nji- 
hovu neutralizaciju. Međunarodno-pravni pojam morskih tjesnaca je 
identičan pojmu debelog mora. U koliko se more može neutralizi- 

“rati, u toliko se mogu i morski tjesnaci a u koliko za more vrijedi 
pojam internacionalnosti, u toliko vrijedi i za tjesnace (O 
neutralizaciji Dardanela i Bosporusa u vezi s čl. 37. mirovnog ugo- 
vora u Savresu bit će kasnije govora). Sloboda plovidbe ne krnji ni 
u kojem smislu prava obalnih država, primjerice u pitanju obalne 
plovidbe, ribolova, zaštite vlastitih interesa. Analogno plovnim rije- 
kama, granica između područja dviju država, ako obale nijesu u 
jednom te istom posjedu, teče ponajviše sredinom. 

Polazna tačka za primjenjivanje spomenutih međunarodno-prav- 
nih načela na jedan ili drugi morski tjesnac je pitanje, služi li taj 
tjesnac za međunarodni saobraćaj ili ne služi a ne pitanje o njego- 
vom geografskom položaju. Neki morski tjesnac može da spaja dva 
otvorena mora ali ne mora, može da bude putem međunarodnog 
saobraćaja ili da ne bude, pa spomenuta načela mogu u jednom slučaju 
da vrijede a u drugom ne. Ili, ako bi se desilo da neki morski tjesnac 
prestane da bude međunarodnim saobraćajnim putem, onda bi spo- 
menuta načela prestala za nj da važe. 


I. 


Točka, na kojoj se evropsko kopno preko Sicilije najviše pri- 
bližava afričkom a koja se po otoku Pantelleria i naziva putem Pan- 
tellerie, dijeli Sredozemno more u dva dijela, u zapadni i istočni dio. 
Uzme li se svaki od njih kao zasebna cjelina, jedan se bitno razlikuje 
od drugoga. Karakteristika je zapadnog dijela u kompaktnom i ma- 
sivnom obliku obale; svaki poluotok ima svoj poseban kolorit a otoci 
tvore velike. zaokružene cjeline. Velik dio zemalja ove zapadne po- 
lovice ima oznake pretežno kontinentalnog života. Istočni se dio na- 
Protiv ističe svojom bogatom razvedenom obalom. Upliv mora na 
ljudski život u istočnom je dijelu kud i kamo veći nego u zapadnom. 

S time je u skladu i historijsko-politički život ovih dijelova. Po- 
vijest istočnog dijela u neku je ruku nemirnija, dramatičnija od po- 
vijesti zapadnog. I ovdje su se doista sukobili interesi engleske, fran- 
cuske i španjolske politike. Ali kad se g. 1904. našao način, kako da 
se uspostavi barem približan sklad između interesa i aspiracija ovih 
triju zapadnih država, ustalilo se u glavnome ono stanje, koje postoji 
dandanas. Drama se u zapadnoj polovici prije završila nego u istoč- 
noj. Tako je otprilike i s dvama -morskim tjesnacima, sa zapadnim 
Gibraltarom i istočnim Dardanelima. 

Engleska je g. 1704. zauzela Gibraltar, područje od pet četvornih 
kilometara na iužnom dijelu Iberskog poluotoka a na obali Sredo- 
zemnog mora. Taj joj je posjed priznat ugovorom od 11. aprila 1713. 
u Utrechtu a zatim ugovorom, sklopljenim u Versaillesu god. 1783. 
Stanje, kakovo je stvoreno u osamnaestom vijeku, postoji još i dan- 
danas. 

Pa ipak se u naučnoj literaturi a još češće u dnevnoj publicistici 
kadikad pojavi pitanje Gibraltara. Pisci, koji se zanose među- 
narodnom pravednošću injoj bi za volju rado pristali na 
periodične promjene u stanju na čitavom Sredozemnom moru, ne 
prelaze šutke ni preko Gibraltara. U duhu ovih načela, Gibraltar, koji 
odaje sve one oznake, koje odaje španjolski život uopće, trebao bi 
se vratiti Španiji. S idealnih razloga prelazi se i na nešto realnije. 
Primjećuje se, da značenje Gibraltara kao ključa na vratima Sredo- 
zemnog mora, nije danas onakovo, kakovo je bilo prije. Neki su se 
Englezi odvažili da ustvrde, da je Gibraltar kao tvrđava bez značenja 
ako nečak ia nationaldanger. Sa španjolske se strane pri- 
mijetilo, da tko ima u svojim rukama Gibraltar, nema las Ilaves 
del estrecho tako dugo, dok su Algeciras, Sierna Carbonera, 
Ceuta i druge strategijske tačke u španjolskim rukama. Samoj Engle- 
skoj je u jednoj prigodi savjetovao veliki londonski list Specta- 
tor, neka Gibraltar jednostavno prepusti Španiji kad i onako ne 
zatvara više ulaz u Sredozemno more niti će ga ikada zatvarati. A u 
diplomatskim se razgovorima znalo primijetiti, da Gibraltar ima za 
Englesku neko doista relativno značenje tako dugo, dok je Španija 
slaba država. Kad ojača i kad postane velika sila tog će značenja 
nestati preko noći. u 

Nasuprot svemu tome stoji činjenica, da Španija baš mnogo ne 
čezne za (Gibraltarom kao što i ne diže svoj glas protiv engleske pre- 
moći na Sredozemnom moru. Engleska premoć na ovom moru za 


" Španiju nije opasna; ako zbog nje njezini interesi nešto trpe, trpe 


svakako manje nego što bi mogli trpiti od novih prilika, koje bi na- 
stale, kad bi se Engleska povukla. Engleska je već dospjela na naj- 
viši stepen svoje ekspanzije i nema razloga, da pođe u potragu za 
novim osvajanjima. Njezina su najvažnija kolonijalna područja da- 
leko od Sredozemnog mora a centrumi njezine moći formirali su se 
na drugim stranama. Sadanje ravnovjesje na Sredozemnom moru je 
rezultanta historijskih činjenica i političkih zahvata. Sve ono novo, 
što bi moglo nastati, bilo bi samo drugo izdanje onih stanja, koja 
nastaju iz raznih sukoba, sporazuma, vještačkih i prolaznih koncep- 
cija o suviše dobro poznatim ali i suviše labilnim status quo. 
Kad se na Sredozemnom moru pred nekoliko decenija pojaviše tra- 

govi jačeg zahvata u njegov život sa strane Njemačke, odmah se osje- 
tilo, da bi i na ovom moru lako mogli izbiti na javu oni mnogobrojni 
i zapleteni problemi, koji svoju lozu vuku iz šarenih etnografskih 
prilika u Europi. Njima bi se baš na području Sredozemnog mora 
lako bili mogli pridružiti oni tako zvani azijski problemi, koji 
su se kretali okolo Otomanskog carstva. Er 
Nastojanje Španije da ne dospije u vrtlog strujanja opće evrop- 
ske politike, istaknuo je već g. 1901. predsjednik ministarskog sa- 
vjeta Sagasta u jednoj svojoj izjavi, koja je u francuskom diplomat. 
skom izvještaju iz Madrida od 9. novembra ove godine reproduci- 
rana ovako: »Je ne connais pas de problčme plus complexe ni plus 
delicat pour nous que celui des aliances internationales, et je ne sais 
rien de plus injuste que de reprocher au Gouvenement espagnol de 
pas Pavoir rćsolu quand, en raison de notre situation dans le monde, 
de la grande extension de nos cdtes, de notre large frontiere pyrč- 
nćenne, des possessions qui nous restent encore, et surtout de Por- 
ganisation actuelle des Puissances d'Europe, la rćalisation de ce pro- 
gramme efit ćtć pćrrilleuse, sinon impossible: Pour avoir des allićs 
il nous edit fallu entrer dans la Double Alliance de la Russie et de la 
France ou dans la Triple Alliance de PAllemagne, de PAustriche et de 
FItalie. Ce simple detail suffit A faire comprendre les difficult€s que 
prćsente pour notre pays une question de ce genre. La nation espag- 
nole a besoin pour le prćsent de modestes alliances commerciales; 
mais elle redoute d'entrer_ dans de nouvelles alliances politiques, 
celles qu'elle a contractćes dans le passć lui ayant apportć beaucoup 
plus de mal que de bien«!) Dakle g. 1901., kad Engleska nije još bila 
u saveznim vezama ni s Francuskom a ni s Rusijom, kad se završavala 
četverogodišnja perioda englesko-njemačkog zbližanja?) a tri godine 
prije sporazuma između Engleske, Francuske i Španije .u pitanju Ma- 
roka, Španiia čisto i bistro odaje, da ne želi zaploviti strujom evrop- 
ske savezne politike. A bez jednog novog kurza u svoioi vanjskoj 
politici ne bi naravski nikako bila mogla istaknuti svoje aspiracije 
na Gibraltatr. j # ' 
O Gibraltatru se može raspravljati na dugo i široko, može ga se 
dovađati u vezu s velikim političkim pitanjima ili promatrati odvo- 
jeno od svakog drugog, pa ipak uvijek ostaje pitanjem svoje vrsti, 
pitanje, koje ne izaziva sporova a niti otvara nova sporna pitanja. 
Nasuprot svemu tome stoji činjenica, da Engleska ne odaje nikakve 
naklonosti, da ga napusti već nasuprot hoće da ga što bolje učvrsti 
pomoću svih onih sredstava, koje ioj pruža moderna tehnika. Englezi 
kupuju zemljišta, grade hotele, sanatorije i observatorije i odavaju 
iasnu želju, da susiedne države ne dođu u blizinu Gibraltara. Na kon- 
ferenciii u Algecitasu pa preko nekoliko novih ugovora. koje su 
sklopili prije Svjetskoga rata, uspieli su da od svojih posjeda drže 
daleko ne samo Njemačku nego i Francusku. Geografski položaj 
Španije, njezin zapadnoevropski smještaj i slaba volja za bilo koju 
1) Documente diplomaticues francais (1871—1914). 2 sćrie. T. I. Paris 
1990. Str. 587. SLJEME ade 
2) Histoire diolomatiaue de PEurone (1871—1914). Publiće sous la di- 


rection de Henri Hauser. (Maluel de politique europćenne). 'T. I. Paris 1929. 
Str. 378—894. 

srednjo-evropsku orijentaciju, Engleskoj je uvijek vrlo dobro došla. 
U tome treba u prvom redu tražiti koincidenciju engleskih i španjol. 
skih interesa. 


UI. 


između svih morskih tjesnaca u Europi i Aziji u povijesti a na- 
ročito u diplomatskoj povijesti novijih vremena najviše se spomi- 
nje onaj, koji dijeli ova dva kontinenta. To su Dardaneli, koji u me- 
dunarodno-političkom smislu tvore jednu cjelinu s Mramornim mo- 
rem i Bosporom. Ovdje se dakle pojam morskog tjesnaca — Les 
Dćtroits — sastoji od tri geografske jedinice. Do svog su velikog 
značenja ove jedinice došle zbog dodira raznih civilizacija i velikih 
sila, koje su zamjenjivale jedna drugu na njihovim obalama ili u hji- 
hovoj blizini. Tu se sastajemo s grčkim kolonijama, rimskim pokra- 
jinama, Bizantom, Turskom, Rusijom, balkanskim državama, Sovjet- 
skim republikama i s Turskom Kemal-paše. Pomorski interesi i bo- 
jazan od opasnog imperijalizma doveli su amo i Englesku i Francu- 
sku. Na ovom se tjesnacu podigao Carigrad, grad, koji mal da nije: 
postao jedan od glavnih svjetskih gradova. Drama, koja se započela 
oko Dardanela, potrajala je vrlo dugo; njezin je glavni sujet prolaz 
kroz ovaj morski tjesnac. 

Značenje Dardanela odjekuje u legendama o Argonautima. Kroz 
njih su plovili trgovci argonautskih vremena u bajoslovne zemlje da 
se vrate puni zlata i svakog blaga božijeg. Nije samo otmica lijepe 
Helene nego i mogućnost prolaza kroz Dardanele bila važan razlog 
ahejskih ekspedicija protiv Troje. Križari četvrte križarske vojne, 
povađajući se za trgovačkom intuicijom Mlečana, svratili su svoje 
poglede od Kristova groba na Carigrad. Trgovački i politički mo- 
menti proširiše se često po svijetu u literarno-poetičnom obliku. Od 
Homera pa sve do Pierre Loti-a nema skoro književnosti, koja ne bi 
obradila kakav sujet, koji bi se mogao lokalizirati na Dardanelima 
ili na Bosporu. 

Pitanje Dardanela ne stoji osamljeno; redovito se spaja 
s pitanjima Mramornog mora, Bosporusa, Carigrada, Crnog mora i 
ušća Dunava. Svoje osobito mjesto ima u povijesti odnosa između 
Turske i Rusije i svih onih dijelova, koje s ovim državama stoje u 
bilo kakovoj vezi. Uzme li se na jednoj strani pitanje Dardanela, ng 
drugoj pitanje Crnoga mora a na trećoj skup balkanskih pitanja, 
imamo sabrane one glavne probleme, koji sačinjavaju jezgru škak- 
ljivog Istočnog pitanja, koje je zadalo dosta briga kancela. 
rijama evropskih država u devetnaestom i za prvih decenija dvade- 
setog stoljeća. ' 

Dok je jedna jedina država imala u svojim rukama obale Bos- 
sporusa i Crnoga mora, pitanje Dardanela bilo je prilično jednostav- 
no. Država, vlasnica obala, imala je monopol kabotaže i ulaza u ovo 
njezino more. Tako je bilo u doba turskog gospodstva sve do onog 


. momenta, kad je Rusija Petra Velikoga i Katarine II. anektirala Krim 


i postala obalnom državom na Crnom moru. 

Oznaka, po kojoj se morski tjesnac Dardaneli raz- 
likuje od drugih morskih tjesnaca, u prvom redu od Gibraltara, može 
se već od tada uzeti u račun. Dardaneli, Mramorno more i Bospor 


== 


ne vode od jednog svjetskog mora u drugo, nego iz svjetskog Sre. 
dozemnog mora u zatvoreno Crno more. Kad je u međunarodnim 
aktima riječ o prolazu ratnih i trgovačkih brodova kroz Dardanele, 
onda se ovaj tjesnac uzimlje za spojnicu između Egejskoga i Crnoga 
mora, pa se prvo zove La Mer Blanche a druga La Mer Noire. 


IV. 


God. 1696. ruski car Petar Veliki osvoji tursku tvrđavu Azov i 
odmah pošalje u Bospor jedan ratni brod a da bi kod pregovora o 
miru mogao jače djelovati na Tursku i uspješnije provesti svoje na- 
mjere. Za tih pregovora s ruske se strane postavio zahtjev, da se 
Crno more otvori ruskim brodovima. Turski je odgovor glasio, da 
je Crno more za Tursku svetinja, u koju nitko ne smije dirati, i 
da se nikada neće dozvoliti da u nj stupi bilo koje strano brodovlje. 
Privremeni mir u Carigradu g. 1700. potvrdio je Rusiji posjed Azova, 
nije joj otvorio vrata Crnoga mora; pa ipak je ovo more već sada 
prestalo da bude smatrano isključivo zatvorenim turskim 
morem. Uspjesi Petra Velikoga redom nestadoše; na neko je doba 
izgubio i Azov dok nije bio vraćen Rusiji Beogradskim mirom 
godine 1739. de. ad 

Sretnija od Petra Velikoga bijaše Katarina II (1762—1796). 
Svoje široko zamišljeno osvajalačke pothvate na štetu Turske zapo- 
čela je g. 1768. pa, iako ih je pod pritiskom Fridrika Velikoga, mo- 
rala ublažiti, mirom u Kučuk-Kajnardži od 21. jula 1774. isposlovala 
je. ruskim trgovačkim brodovima slobodan saobraćaj u svim turskim 
lukama i slobodan prolaz kroz morske tjesnace, priznavajući istu 
slobodu kretanja turskim brodovima u ruskim lukama. Ova odredba 
(čl. 11.) glasi: »Pour la commoditć et Pavantage des deux Empires 
il y aura une navigation libre sans obstacles pour les vaisseaux mar- 
chands, appartenant aux deux Puissances contractantes, dans toutes 
les mers qui baignent leurs terres; la Sublime Porte accorde aux 
vaisseaux marchands Russes nommement tels que ceux qu'emploitent 
partout pour le commerce et dans les Portes les autres Puissances 
un libre passage de la Mer Noire dans la Mer Blanche et r€ciproque- 
ment de la Mer Blanche dans la Mer Noire; comme aussi d'entrer dans 
tous les ports, havres existants ou sur les c6tes de la mer ou dans les 
passages et cannaux qui joignent ces mers.« 

Ovaj glasoviti ugovor dao je Rusiji, kako je dobro poznato, 
pravo zaštite nad kršćansko-pravoslavnim narodima Turskoga car- 
stva a tim povodom podjedno joj pružio mogućnost uplitanja u unu- 
tarnja turska pitanja. Ali ju je i potaknuo, da prihvati tursku tezu o 
svetosti Crnog mora, u koju nitko ne smije dirati a koju, prema no- 
vim prilikama, treba da poštivaju i štite u prvom redu obalne države, 
Turska i Rusija. No osim Rusije i druge su države putem ugovora 
izvojštile kod Porte pravo slobodne plovidbe u Crnom moru i pro- 
laza trgovačkih brodova kroz morske tjesnace, Austrija g. 1684., En- 
gleska g. 1799., Francuska g. 1802., i Prusija g. 1806. Sad se za Ru- 
siju otvorilo pitanje, stoji li ona prema Turskoj u onom istom od- 
nosu, u kojem i ostale države, ili postoji li mogućnost, da, u duhu 
kučuk-kajnardžskog ugovora, dođe do povlašćenog položaja s obzi- 


rom. na Dardanele i Črno more. Pitanje je neko doba mirovalo; otvd- 
.rio ga je Napoleon svojim pohodom na Istok. i Tursku potpuno 


vezao uz Rusiju. G. 1799. Turska i Rusija sklopiše na osam godina 
savezan ugovor »za uzajamnu zaštitu integriteta teritorija« i Turska 
je tada po prvi put, ali samo privremeno — pour cette fois seulement 
— pristala na prolaz ruskih ratnih brodova kroz morske tjesnace. 
Iz ovog se ugovora razvio rusko-turski savezni ugovor g. 1805., po 
kome je Crno more zatvoreno svim ratnim brodovima osim turskim 
i ruskim. X: 

Na početku devetnaestog stoljeća u Carigradu je porastao Na- 
poleonov upliv, koji je u dvostrukom smjeru imao znatnih posljedica. 
Na jednoj strani rusko-tursko savezno raspoloženje nije moglo 
spriječiti sukob g. 1806. a na drugoj je Engleska odlučno zahvatila 
u pitanje morskih tjesnaca. Francusko-ruski mirovni ugovor u Tilzitu 
g. 1807. iznio je pred Rusiju i Francusku mogućnost podjele Turske. 
Po francuskom shvatanju ta se podjela nikako ne bi smjela pro. 
tegnuti na Carigrad i na Rumeliju, Rusija se nikako ne bi smjela 
ustaliti na obim stranama morskih tjesnaca. Dođu li Dardaneli u ru- 
ski posjed, u francuski treba da dođe Bospor. Ako sve to ne bi išlo, 
Francuska bi se konačno zadovoljila egejskom obalom Dardanela. 
Kako je tu bilo raznih nijansa, tako su se vodili beskrajni diplomat- 
ski razgovori, koji nijesu dali nikakva pozitivna rezultata. Francu- 
sko-ruska tajna konvencija, sklopljena 12. oktobra 1808. u Erfurtu, 
predviđa mogućnost, da Moldavska i Vlaška pripadnu Rusiji a inače 
ističe integritet turskih zemalja. I tako je razilaženje između Fran- 
cuske i Rusije ovoga puta spasilo Tursku od neminovne propasti. 

Sve je ovo poučilo Tursku, da ne mora u svakom slučaju biti 
ovisna od Rusije i da u svoju korist može upotrijebiti i druge prilike. 
Za borba u napoleonsko doba rusko je brodovlje bez poteškoća iza- 
šlo iz Crnog mora i pošlo da zauzme Jonske otoke a jedna demon- 
stracija engleskog brodovlja g. 1807. protiv Carigrada nije dala ni- 
kakva rezultata. Dvije godine kasnije, 6. juna 1809., Engleska i Tur- 
ska sklopiše savezan ugovor, u kome se po prvi put zatvaranje mor- 
skih tjesnaca za ratne brodove svih naroda smatra međunarodno- 
pravnim, ugovorom fiksiranim, načelom i to tako, što ga Turska 
označuje kao staro pravilo Otomanskog carstva a Engleska se 
obvezuje, da će ga poštivati s primjedbom, da za Tursku nastaje 
ugovorna obaveza, da Dardanele zatvori ratnim brodovima svih na- 
roda. Ova zanimiva odredba doslovno glasi: »Comme il a ćtć de tout 
temps dćiendu aux vaisseaux de guerre d'entrer dans le canal de 
Constantinople, savoir dans le dćtroit des Dardanelles et dans celui 
de la Mer Noire; et comme cette ancienne rčgle de Pempire Ottoman 
doit ćtre de mčme observće dorćnavant en temps de paix vis-A-vis 
de toute puissance quelle qu'elle_soit, la Cour Britannique promet 
aussi de se conformer a ce principe.« 

U doba grčkih ustanaka za nezavisnost, Rusija je na jednoj 
strani nastojala da zadrži na životu slabo Tursko carstvo a na drugoj 
se odlučno opirala, da Turci istrijebe Grke. U ovoj je dilemi Rusija 
ustrajala za čitavog grčkog rata za oslobođenje g. 1821—1929., i 
onda kad je 7. oktobra 1826. potpisala Akermansku konvenciju a 14. 


= zo 


septembra 1829. Jedrenski mir. Prvim je ugovorom pristala Turska, 
da u korist ruske uvozne i izvozne trgovine a na preporuku Rusije 
dozvoli ulaz u Crno more brodovima onih naroda, koji dosad nijesu 
uživali ovo pravo. Jedrenski ugovor znatno je dignuo značenje 
Rusije iznad značenja Engleske i Francuske, Rusija je došla na prvo 
mjesto onog trojnog saveza, koji je ugovorom u Londonu 6. jula 
1827. položio temelj nezavisnosti Grčke. Rusiji je Jedrenski ugovor 
dao deitu Dunava, u Kavkazu jedno područje na obali Crnoga mora 
i potpunu slobodu kretanja njezinom trgovačkom brodovlju u Crngm 
moru a ruskoj trgovini u Turskoj uopće. 

Za ovih burnih dana i naglih promjena Rusija nipošto nije tra- 
žila potpunu propast Turske, jer njezina propast nikako, a sada po- 
gotovu, ne bi odgovarala njezinim stvarnim interesima. A, po mni- 
jenju jednog stručnog odbora, koji je proučavao tursko pitanje, za 
slučaj, da u Europi bilo kojim povodom nestane Turske, Rusija bi 
morala poduzeti sve mjere, koje su joj na raspolaganju, a da ulaz u 
Crno more ne dođe u ruke bilo koje velevlasti. Kad jedrenski ugo- 
vor fiksira slobodan prolaz trgovačkih brodova kroz Dardanele a 
ratne brodove uopće ne spominje, reklo bi se, da se priključuje st a- 
rom pravilu Otomanskog carstva, koje je englesko. 
turski ugovor uskrisio na novi život. 

Dosadanje nam razlaganje pruža mogućnost da utvrdimo, da se 
imeđunarodno-pravno i političko pitanje morskog ijesnaca Dardaneli 
—Mramorno more—Bospor formiralo podjelom obala na Crnom 
moru između Turske i Rusije, rusko-turskim savezom g. 1805., odvra- 
ćanjem Rusije od Turske i njezinim bezuspješnim pristajanjem uz 
Francusku, odvajanjem Turske od Rusije i njezinim pristajanjem uz 
Englesku te ustaljenjem starog pravila u ugovorima Turske 
s Engleskom i s Rusijom g. 1809. i 1829. 

Veza između Rusije i Turske provlači se kao crvena nit kroz 
razne faze pa se javlja i onda, kad je Rusija »svojom oružanom in- 
tervencijom izbavila turskog sultana iz kritične situacije, u koju ga 
je doveo egipatski paša Mehmed-Alija, koji je zavladao čitavom Si- 
rijom i velikim dijelom Male Azije. Kao za nagradu dobila je Rusija 
veoma povoljan ugovor s Turcima, sklopljen 8. jula 1833. u Hunkiar- 
Iskelessi (blizu Carigrada) za uzajamnu obranu i pomoć.«!) U sa- 
mom ugovoru nema ništa o Dardanelima, ali je vrlo karakterističan 
njegov tajni dodatak, koji glasi: »En vertu d'une des clauses de 
Varticle 1-er du Traitć patent d'alliance dćfensive entre la Cour Im- 
pćriale. de Russie et la Sublime Porte, les deux Hautes Parties coni 
tractantes sont tenues de se prčter mutueliement des secours ma- 
tćriels et assistance la plus efficace pour la slretć de leurs Etats 


respectifs. N&€anmoins, comme Sa Majest€ PEmpereur de toutes les. 


Russies, voulant ćpargner a la Sublime Porte Ottomane la charge et 
les embarras qui rćsulteraient pour Elle de la prestation d'un secours 
matćriel, ne demandera pas ce secours, si les circonstances mettaient 
la Sublime Porte dans I'obligation de le fournir, la Sublime Porte 
Ottomane, A la place de secours quelle doit prčter au besoin, d'aprćs 
le principe de rćciprocitć du Traitć patent, devra borner son action 


1) Bidlo-Prelog, Povijest Rusije. Od početka XIX. stoljeća do naših dana. 
(Narodna knjižnica, sv. 81—90.) Zagreb 1922. Str, 108. 

en faveur de la Cour Impćriale de Russie A fermer le dćtroit des Dar- 
danelies, c'est-a-dire A ne permettre a aucun bAtiment de guerre 
ćtranger d'y entrer sous un prćtexte quelconque.«') Jasno je, koliko 
je Rusiji stalo do zatvaranja Dardanela ali je jasno, da je pitanje 
Dardanela barem zasad određivalo smjernice ruske politike prema 
Turskoj. 


V 


Ustanak Poljaka g. 1830 bio je vrlo popularan i u Engleskoj a 
i u Francuskoj. Ali ni Engleska ni Francuska nijesu se odlučile da in- 
terveniraju u njihovu korist pa je Rusija g. 1831 mogla ugušiti usta- 
nak po miloj volji. Dapače, kako su se ostaci junačkih poljskih pos 
bjeđenika sklonili u Austriju i Prusiju, svršetak »poljske nezavisno- 
sti« doveo je do zbliženja između Rusije, Austrije i Prusije. Rusifika- 
cija Poljske, koja je sada došla na red, bila je fatalna za samu Ru- 
siju. Uz to Francuska i njezino javno mnijenje stajahu na strani Meh- 
med Alije, koga smatrahu spretnim reformatorom i dobrotvorcem 
Egipta. Sve se to odrazilo u odnosima između Rusije i Austrije. Kon- 
vencijom sklopljenom u mjesecu septembru 1833 u Mnichovu Hra- 
dištu ove se dvije države obvezaše »a sopposer en commun A toute 
combinaison qui porterait atteinte a Vindćpendance de Vautoritć sou- 
veraine en Turquie.« Osim toga će Austrija i Rusija pošto poto spri- 
ječiti, da se vlast egipatskog paše proširi po evropskim zemljama 
Otomanskog carstva. Simpatije Francuske za Mehmed-Aliju i nje- 
g ov Egipat uznemirile su i Englesku i, u pogledu Istočnog pitanja, 
približile je Rusiji i Austriji. Sve je ovo izmijenilo dosadanju situaciju 
u smislu, da se više nije radilo o tome, da u duhu hunkar-iskeleskog 
ugovora samo Rusija bude zaštitnicom Turske, nego da se na bilo 
koji način sačuva načelo o zatvaranju morskih tjesnaca. Obnova ne- 
prijateljstva između sultana i egipatskog potkralja g. 1839 i istočna 
kriza, koja se razvila g. 1840), potaknula je kancelara ruskog cara 
Nikole, da u jednom svom posebnom elaboratu istakne, da, u mo- 
mentu kad se radi o biti ili nebiti Turske, nije glavna stvar čuvati 
tajnu odredbu g. 1833 nego »a faire ćriger la fermeture des Darda- 
nelles en principe gćnćral du droit public europćen.«*) Rusija je sama 
uzela inicijativu da se u tom- smislu započnu pregovori s Engleskom, 
Austrijom i Prusijom, koji su doveli do londonske konven- 
cije od 15 jula 1840. 

Konvenciji je glavni cilj, da se Dardaneli, Bospor i otomanski 
glavni grad privremeno postave pod zaštitu visokih strana ugovor- 
nica protiv bilo kakvog zahvata sa strane Mehmed-Alije. Rusija je iz- 
gubila povlašteni položaj, koji joj bijaše dao hunkiar-iskelesski ugo- 
vor, jer je morske tjesnace imalo braniti brodovlje svih strana ugo-' 


1) Strupp, Documents pour servir a Vhistoire du droit des gens. 2 €di- 
tion, considćrablement augmentće, des >Urkunden zur Geschichte des Všiker- 
rechts«. T. I. Berlin 1923. Str. 254—255. — Ovu odredbu u cjelini navađa i 
Mandelstam u svojoj studiji »La politique russe d'accas a la Mediterranće mu 
XX sičole (Acad6mie de droit international). Paris 1935. Str. 10, op. 1 

2) Driault, La Question d'Orient. Depuis ses origines jušqu'& la paix de 
Bevres. 8. izd. Paris 1921, Str. 144—15T. ž' 

3) Mandelstam 0. c. str. 11. 

vornica i, nakon izvršene obrane, imalo se zajedno povući. Ovoj se 


.kooperaciji daje. oznaka iznimne mjere, koja ne zadire u 


staro pravilo o zatvaranju morskih tjesnaca. 


Jasna je veza ovoga ugovora s englesko-turskim g. 1809. Da se 
staro pravilo Otomanskog carstva pretvori u načelo 
evropskog međunarodnog prava, trebalo je da Francuska okrene leđa 
Mehmed-Aliji i pristupi sporazumu Rusije, Engleske, Austrije i Pru- 
sije s Turskom. To se dogodilo znamenitom Convention des 


. Dćtroits, sklopljenom u Londonu 13 jula 1841. U uvodu ove kon- 


vencije pet država formalnim aktom očituju sultanu svoju odluku 
»de se conformer A l'ancienne rčgle de PEmpire Ottoman, d'aprčs 


“laquelle le passage des dćtroits des Dardanelles et du Bosphore doit 
“toujours ćtre fermć aux batiments de guerre ćtrangers, tant que la 
. Porte se trouve en paix.« Sultan se obvezuje na poštivanje ovog pra- 


vila i neće dozvoliti pristup u morske tjesnace nikojem stranom rat- 
nom brodu. ' 
Poslije god. 1841 upliv je Engleske u Turskoj u stalnom porastu. 
Te je godine diplomat Stratford de Redcliffe (1786—1880) došao po 
četvrti put kao poslanik u Carigrad i kroz šesnaest godina po vlasti- 


“toj inicijativi s velikim uspjehom zastupao engleske interese u Tur- 


skoj i vješto paralizirao upliv Rusije, Fracuske i Austrije.!) U Fran- 
cuskoj je Napoleon Ill. nastojao da obnovi vanjsku politiku svoje 
države i pribavi više značenja protektoratu Francuske u Turskoj, 
koji vuče svoju lozu iz 13 stoljeća a koji joj je bio priznat god. 
1740. To je išlo na štetu onog povlašćenog položaja, koji je imala u 
Turskoj Rusija od kučuk-kajnardžskog ugovora g. 1774. Posljedica 
svega toga, da se ne upuštamo u pričanje dobro poznatih detalja, 
bijaše zbližavanje Engleske i Francuske, odlučan pothvat talijanskog 
državnika Cavoura, da ujedinjenje Italije izvede pomoću ovih dviju 
zapadnih država,?) stupanje Engleske i Pijemonta-Sardinije na stranu 
Turske i konačno Krimski rat ili bolje rat zapadnih država protiv 
Rusije g. 1854—1856,%) koji je završen Pariskim mirovnim ugovorom 


od 30 marta 1856. ČI. 10 ovoga ugovora potvrđuje konvenciju god. 


1841 »qui maintient Pantique rčgle de VEmpire ottoman relative a 
la cl6ture des dćtroits du Bosphore et des Dardanelles«, dok čl. 11 
fiksira neutralizaciju Crnog mora; dozvoljava se pristup trgovačkim 
brodovima svih naroda a zabranjuje pristup ratnim brodovima svih 
pa i obalnih država. Rusija i Turska nijesu smjele imati više od 10 


lakih brodova. Posebna Convention des Dćtroits, dodana 


ovom ugovoru, obnavlja konvenciju god. 1841. 

Pariskim se ugovorom na jednoj strani završava doba samostal- 
ne ruske intervencije u Turskoj a na drugoj u punoj mjeri usvaja na- 
čelo zatvaranja morskih tjesnaca u doba mira. 


1) Driault o. c. str. 166 i dalje: Debidour, Histoire diplomatique de 1'Eu- 
rope: depuis Vouverture du Congršs de Vienne jusqu'a la fermeture du Congrčs 


..de.Berlin, .sv..II. str. 97.i dalje.. 


.. ..Ž) Usp. Cavour e VInghilterra. Carteggio con V. E. dAzeglio. A curra della 


" Commissione Reale editrice. Vol. T.: II Congresso di Parigi. Vol. II: I conflitti 


diplomatici del 1856-61. Bologna (Zanichelli) 1938. 


3) Usp. Hamley, The War in the Crimea..3 izd. 1891. 

21 oktobra 1870, četiri dana poslije nego što je kapitulirala ve- 
lika tvrđava Metz i kad je pogled čitave Evrope bio uperen na krvavu 
dramu, koja se odigravala između Francuske i Prusije, ruski: državni 
kancelar Aleksandar Mihajlovič Gorčakov upravi kabinetima velikih 
sila cirkularnu notu, u kojoj čisto i bistro isticaše, da Rusija svojom 
čvrstom voljom ukida obaveze, koje su joj bile nametnute god. 1856. 
U noti stoji: »Sa Majestć Impćriale ne saurait se considćrer plus long- 
temps .comme liće aux obligations de ce Traitć du 18/30 Mars 1856, 
en tant qu'elles restreignent ses droits de souverainet€ dans la mer 
Noire«. Da opravda ovu odluku, nota ističe mnogobrojne nepravde 
ugovora god. 1956, koji da je na Crnom moru razoružao Rusiju, Tur- 
skoj dozvolio da u punom opsegu drži svoju pomorsku silu a Engle- 
skoj i Francuskoj omogućio, da svoja brodovlja koncentriraju u Sre- 
dozemnom moru, odakle u ratno doba mogu lako preći u Crno.more.!) 
Posljedica ruskog istupa bijaše saziv naročite Pontus- konf e- 
rencije u Londonu, koja je najprije ustanovila, da međunarodno 
pravo ne dozvoljava nijednoj državi, da se od svoje volje, unilate- 
ralno, riješi obaveza, koje određuje bilo koji međunarodni ugovor, 
ali je zatim ugovorom od 13 marta 1871. ukinula one odredbe o ne- 
utralizaciji Crnoga mora, koje su. stvorene .Pariskim ugovorom i 
rusko-turskom konvencijom, koja je bila sklopljena istoga dana, 30 
marta 1856, kad i Convention des Dćtroits. Ugovor je prihvatio na- 
čelo o otvaranju Dardanela za trgovačke brodove svih država a o 
zatvaranju za ratne. Sultanu je pružio mogućnost da dozvoli prolaz 
ratnim brodovima prijateljskih i saveznih država, ako bi njihova in- 
tervencija trebala u svrhu poštivanja onih odredaba Pariskog ugo- 
vora, koje garantiraju integritet otomanskog carstva.?) : 

Rat između Rusije i Turske god. 1877—1878 nije se vodio ni zbog 
Carigrada, ni zbog Crnog mora a niti zbog Dardanela; njegova je su+ 
ština u slavofilskom raspoloženju ruske javnosti prema balkanskim 
narodima. Pa ipak, kako je sasvim prirodno, Rusija se htjela poslužiti 
ovim ratom da poboljša svoj položaj na Crnom moru. Kad su še u 
Jedrenu 19—31 januara 1878 izrađivali preliminari za mir, koji se 
imao sklopiti, sultan je dao očitovanje, da će se s ruskim carem spo- 
razumiti »pour sauvegarder les droits de la Russie dans les Detroits 
du Bosphore et des Dardanelles.« Ovo očitovanje u stvari nije značilo 
ništa jer ruska vlada, prije toga, bijaše obećala Engleskoj i Austro- 
Ugarskoj, da će sva pitanja, koja se tiču Dardanela i Crnog mora, 
rješavati samo u sporazumu s Europom. Na bilo kakvo posebno 
utanačenje s Turskom, Rusija nije ni pomišljala pa ni mir u San Ste- 
fanu od marta 1878 nije mogao da reče ništa drugo nego ono, što 
sadržava čl. 24.: »Le Bosphore et les Dardanelles resteront ouverts, 
en temps de guerre comme en temps de paix, aux navires marchandes 


1) Goriainoff, Le Bosphore et les Dardanelles, Paris 1910, str. 156—158. 
Rheindorff, Die Schwarze-Meer-(Pontus-) Frage vom Pariser Frieden von 
1856 bis zum Abschluss der Londoner Konferenz von 1871. Ein Beitrag zu den 
orientalischen Fragen und zur Politik der Grossmiichte im Zeitalter Bismarcks. 
Berlin 1925, str. 94—98. ; X noao 

2) Rheindorff, 0. c. str. 89—131. 


—l— 


. neutres, arrivant des ports rušses ou a destination de ćes 
ports.« 

Na Berlinskom kongresu, koji je velikim dijelom prekrojio djelo 
rusko-turskog ugovora, ruski su se delegati u pogledu Dardanela i 
Crnog mora zalagali za poštivanje status quo ante i njihovi su 
prijedlozi bili jednoglasno usvojeni na sjednici od 6 jula 1878. Pa 
ipak par dana kasnije, 11 i 12 jula, predstavnik Velike Britanije lord 
nalisbury i predstavnik Rusije grof Šuvalov učiniše nekoliko očitova- 
nja u pitanju interpretacije postojećih odredaba. Salisbury je primi- 
jetio, da se obaveze Engleske s obzirom na zatvaranje Dardanela od. 
nose jedino na Tursku, na što je Šuvalov dodao, da su postojeće od- 
redbe obvezatne za sve države, ne samo u pogledu Turske nego i u 
pogledu svih država potpisnica.!) Nekako slično San-Stefanskom kaže 
Berlinski ugovor od 13. jula 1879 u čl. 63: »Le Traitć de Paris du 30 
mars 1856, ainsi que le Traitć de Londres du 13 mars 1871, sont main- 
tenus dans toutes celles de leurs dispositions qui ne sont pas ab- 
rogćes ou modifićes par les stipulations qui prćcedent.« 


VII 


Pitanje Dardanela davalo je kabinetima velikih sila dosta posla 
osamdesetih i devedesetih godina devetnaestog vijeka pa i dalje sve 
Ta Svjetskoga rata u vezi s tako zvanim dozvolama za pro- 

az. 

Ferman de passage ili Iradć impćrial ili jednostav- 
no Autorisation spćcial je dozvola koju sultan daje ratnim 
brodovima stranih država da smiju proći kroz Dardanele. I ova usta- 
nova vuče svoju lozu iz konvencije god. 1840; u londonskom se pro- 
tokolu od 15 jula iste godine kaže: »La Sublime Porte se rćserve, 
comme par le passć ,de dćlivrer des fermans de passage aux bAtiments 
l€gers sous pavillon de guerre, lesquelles sont employćs, selon I usage, 
au service de la correspondance des Legations des Puissances Amies.« 
U vezi s ovom načelnom dozvolom za prolaz izbiše na javu sporna 
pitanja kad su se takove dozvole izdavale za rusko tako zvano do- 
brovoljno brodovlje, naime za brodove, koji su kroz Darda. 
nele ploviti pod trgovačkom zastavom a vozili vojnike i ratnu opre. 
.mu. Kad bi Turska ove brodove zadržavala, protestirala bi Rusija, a 
kad bi ih pustila, Engleska, Sporova i međunarodnog objašnjavanja 
zbog toga bilo je najviše god. 1884, 1891 i 1904.2) Ove posljednje go- 
dine, za rusko-japanskog rata, dva ruska dobrovoljna broda 
prođoše kroz Dardanele da se bore na skrajnjem Istoku. 

Za talijansko-turskog rata i za balkanskih ratova g. 1912—1913 
Dardaneli su bili minirani a za nekoliko je sedmica svaka plovidba 
bila zabranjena. Na njihovom je ulazu bilo demonstracija ratnih bro- 
dova, ispalilo se i nekoliko hitaca iz topova, ali se pitan je Darda- 
nela nije otvorilo. : 

Šesnaesta interparlamentarna konferencija u Bruxellesu godine 
1910 obrazovala je naročitu Commission des dćtroitsel 


1) Mandelstam, o. c. str. 17—18. 


. 2) Usp. Knorr, Die Donau- und Meerengenfrage . (Deutsche Orienit-Bui- 
cherei). Weimar 1917. 

des canaux maritimes da proučava pitanje, bi li se statuti 
za sueski i panamski kanal pa za put Magellan u južnoj Americi mo- 
gli prekrojiti i svesti na jednolična načela tako, da vrijede za sve 
morske tjesnace i kanale. Komisija je zasijedala u Parizu god. 1911 
do 1913 i konačno došla do uvjerenja, da općenito rješenje pitanja 
o morskim tjesnacima i kanalima ne može da obuhvati i Dardanele 
zbog njihovog naročitog položaja. Interparlamentarni sastanak u 
Haagu god. 1913 postavio se na stanovište, da je Turskoj slobodno 
Dardanele zatvarati.!) ' 


VIII 


Prije nego što se javiše sporovi u vezi s dozvolama za prolaz 
glasoviti ruski diplomat Aleksandar Ivanovič Nelidov izradio je god. 
1882, prije nego što je pošao za poslanika u Carigrad (1882—1897), 
opširan memorandum u pitanju Dardanela. Politički, trgovački i voj- 
nički razlozi upućuju, po njegovom mnijenju, Rusiiu, da se dočepa 
ovih morskih tjesnaca, ne s razloga da proširi svoje prostrano po- 
dručje, nego da dobije izlaz na slobodno more. Bez njih Rusija ne 
može voditi razboritu politiku ni na bližem Istoku, ni na Balkanu a ni 
u Maloj Aziji. Ne traži, da se Rusija na Dardanelima odmah ustali, 
nego da se spremi za prvu dobru priliku, kad bi njezin pothvat stalno 
imao povoljan uspjeh. To rusko ustaljenje na Dardanelima ne mora 
pošto poto izazvati propast Turskog carstva a niti bi po tome Rusija 
postala gospodaricom Carigrada, koji treba da ostane slobodnim gra- 
dom i pripada jedino samom sebi. Posjed Dardanela izmjenio bi od- 
nos Rusije sa zapadnim i slavenskim svijetom i našli bi se novi pri- 
kladni putevi za rješenje Istočnog pitanja uopće. Car Aleksandar III 
bio je istog mnijenja kao i njegov poslanik?) 


Dok je Nelidov bio u Carigradu zaredaše god. 1894—1896 po- 
kolji Armenaca. Vlade evropskih velesila zahvatiše, kao i prije, u 
unutarnja turska pitanja; obrazovaše se anketne komisije i zatražiše 
reforme. Rusija je neko doba stajala pred intervencijom, ali ju je 
spriječila careva smrt god. 1894. Načelo o integritetu Turskog carstva 
došlo je na prvo mjesto.?) Neliđov se u svojim dopisima iz Carigrada 
vraća na ono, što bijaše istaknuo god. 1882, a u novembru 1896 po- 
dastire novi memorandum, u kome predlaže neodgodivo zapo- 
sjednuće Dardanela i Bospora, jer da bi ovoga puta velike sile mogle 
zauvijek oduzeti Rusiji mogućnost slobodnog kretanja. Memorandum 
je bio detalino ispitan na krunskom vijeću pod predsjedanjem cara 
Nikole II, svi su razlozi bili usvojeni, ali se izvršenje predloženih mie- 
ra odgodilo. Smatralo se, da Rusija svaki pothvat mora učiniti spo- 
razumno s velikim silama*) i pourle moment ne dirati u sta- 
tus quo na bližem Istoku. Zadovoljila sesminimumom, naime 
s čuvanjem načela o zatvaranju Dardanela ratnim brodovima svih 
velesila. 


1) Usp. Laun, Die Internationalisierung der Meerengen und Kanšle. 
Haag 1918. 

2) Mandelstam, 0. c. str. 18-—22. 

3) Driault, o. e. str. 348—361. 

4) Mandelstam, 0. c. str. 22—29, 


U tom je duhu u maju 1897 došlo do onog, kako dobro kaže 
Mandelstam, vrlo simptomatičnog tajnog sporazuma između Rusije i 
Austro-Ugarske u pitanju Balkana. Mnijenje je obiju velikih sila, da 
status quo na poluotoku treba čuvati dok prilike dozvoljavaju 
Ne bude li se to stanje dalo čuvati, doći će među njima do novog spo- 
razuma, koji će se kretati u prvom redu oko Bosne i Hercegovine i 
Dardanela. U pitanju Bosne i Hercegovine ruska i austro-ugarska nota 
saglasne su u ovome: »Les avantages reconnus a PAutriche-Hongrie 
par le traitć de Berlin, lui sont et demeuront acquis.« Odatle austro- 
ugarska nota izvodi za svoju vladu »la facultć de substituer, le mo- 
ment venu, au titre actuel d'occupation et de droit de garnison celui 
dannexion.« U ruskoj je stanovište u pogledu aneksije izraženo 
ovako: »L'anexion de ces deux provinces souleverait une question 
plus ćtendue qui exigerait un examen spćcial en temps et lieux.« U 
pitanju »de Constantinople et des Detroits« obe velike sile ističu, da 
ovo pitanje ima izričito evropski karakter i ne može biti predmetom 
posebnog utanačenja između Austro-Ugarske i Rusije; Rusija pak ne 
. može »admettre la moindre atteinte aux dispositione relatives A la 
fermeture des dćtroits du Bosphore et des Dardanelles, consacr€e par 
les traitćs existants.« Austro-Ugarska na to priznaje »la parfaite lćgi- 
timit€ de ce principe.«!) j 

U oktobru 1896 novi ruski car Nikola If posjetio je Paris. lako je bio 
uvjeren, da Nelidov ima pravo, morao se prilagoditi francusko-engle- 
skom načelu o integritetu Otomanskog carstva, Godinu dana kasnije 
vodili su se pregovori između ruskog ministra izvanjskih posala Mu- 
ravjeva i francuskog Hanotaux-a o morskim tjesnacima. Rusija i Fran- 
cuska bijahu već savezne države i razgovori dvaju državnika kretahu 
se u prvom redu oko onih tačaka, koje su imale svoje značenje za 
rusko-francuske savezne odnose. Ako bi došlo do ponovnih nemira u 


Turskoj i tim povodom brodovi velikih sila prošli kroz Dardanele i. 


došli pred Carigrad, Rusija bi, kako isticaše Muravjev, odmah zapo- 
sjela glavne tačke na Bosporu. Hanotaux je na to primijetio, da bi za- 
posjednuće Carigrada sa strane Rusije svakako otvorilo pitanje o 
podjeli Turske i da bi posljedica toga bio svjetski rat, rat, koji ne 
želi ni Francuska a ni Rusija. Ali, ako bi došlo do rata, Rusija, uvje- 
ravaše Hanotaux Muravjeva, može da računa na pomoć Francuske. 
Iza francusko-ruskog saveza god. 1894 došao je na red francu- 
sko-engleski god. 1904, a iza njega englesko-ruski od 31 augusta 1907. 
Za vrijeme pregovora o tom savezu, koji je u prvom redu ciljao na 
azijska pitanja, došli su do riječi i Dardaneli. Sir Charles Hardinge, 
državni podtajnih u Foreign Office-u izradio je 16 novembra 1906 
svoj Memorandum respecting the passage of rus- 
sian war vessels through the Dardanelles and 


1) Pfibram, Die politischen Geheimvertrige čsterreichs-Ungarns 1879 bis 
1914. Nach dem Akten des Wiener Staatsarchivs herausgegeben und bearbei- 
tet. Sv. I. Wien-Leipzig 1929, br. 18, str. 78—82. Francusko izdanje ovoga 
djela pod naslovom: Les Traitćs Politiques secrets de PAutriche-Hongrie 
. 1879—1914. D'aprćs les documents des Archives d'Etat de Vienne publićs et 
commentćs. Traduit par: Camile Jordan. Tome I: Le secret de la Triple 
Alliance. Paris 1923, str. 107—113; Hauser, 0. c. sv. II. str. 456—458; Man- 
delstam, o. c. str. 30—32. 

Bosphors) Očekujući, da bi Rusija kod pregovora o savezu 
mogla zatražiti neke promjene u pogledu status quo, Hardinge: 
misli, da bi je Engleska mogla podupirati u smislu, da se izmijeni čl. 
2 londonskog ugovora god. 1841, koji govori o sultanovoj dozvoli . 
za prolaz, jer je u tom smislu lord Salisbury dao naročito očitovanje 
već na Berlinskom kongresu. Rusko brodovlje, uz sultanovu privolu, 
neka slobodno i bez smetanja s bilo koje strane plovi kroz morske, 
tiesnace. Razlika između dosadanjeg i novog stanja bit će jedino u to-. 
me, što će Rusija moći lakše praviti presiju na Tursku nego bilo koja 
druga država. Taj povlašćeni položaj Rusije neće nikako mijenjati 
strategijsko stanje na Sredozemnom moru. Tog istog mnijenja bio: 
je i kralj Eduard VII, koji je o tome razgovarao sa Hardinge-om već: 
22 aprila 1904.2) 

Ruski poslanik u Londonu grof Benckendorff. istaknuo je 15. 
marta 1907 u privatnom razgovoru s engleskim ministrom izvanjskih: 
posala Sir Edward Grey-om svoje mnijenje, da bi otvaranje Darda- 
nela ruskim brodovima, koje bi se izvršilo uz pristanak Engleske, 
znatno doprinijelo učvršćivanju prijateljskih odnosa između dviju 
velikih sila, koje stajaše na dnevnom redu. (Grey je odgovorio, da 
Engleska svakako treba da napusti svoju dosadanju politiku o zatva- 
ranju morskih tjesnaca, jer je ta politika bila kamen smutnje u rusko- 
engleskim odnosima, i jer bez nove politike u pitanju Dardanela ne 
može biti sporazuma ni u općenitim azijskim pitanjima. Ali kad hi 
Engleska sklopila s Rusijom poseban sporazum, sporazum, koji. bi išao. 
jedino u korist Rusije, uzbunilo bi se na jednoj strani englesko javno 
mnijenje a na drugoj bi se ostalim velikim silama, u prvom redu 
Francuskoj, otvorila mogućnost da postave opravdane prigovore. 
Svakako Engleska nema ništa protiv toga, da se o tom pitanju po- 
vedu razgovori ako ruska vlada uzme inicijativu. Ruski ministar iz- 
vanjskih posala Izvoljski odobravao je stanovište svog poslanika ali 
se slagao i s mnijenjem Edwarda (Grey-a a prihvatio ga je i ruski car.*) 
Ruska vlada, kao i engleska, smatra, da ne bi bilo prikladno, da se 
sklopi posebno utanačenje o Dardanelima već sada, ali se s ruske 
strane izjavljuje, da će se izabrati prva zgodna prilika za reviziju odre- 
daba o Dardanelima u nadi, da će tada ruska vlada imati uza se i en-, 
glesku vladu i englesko javno mnijenje.“) Dok se ustaljivala rusko - 
engleska saglasnost u budućem pitanju o Dardanelima, dotle se 
s engleske strane isticala potreba, da čim prije dođe do sporazuma u 
azijskim pitanjima, da se dođe do takvog »arrangement qui fonction- 
nerait bien.<5) mA 


1) British Documents on the origin of the war, sv. IV. str. 58—60. . 
Njemačko izdanje pod naslovom: Die Britischen Amtlichen Dokumente tUiber 
den Ursprung des Weltkrieges 1898—1914, sv. IV. str. 95—98. ' 

2) Sidney Lee, King Edward VII, sv. II., str. 289—296. Njemački prije“ 
vod ovoga djela od Gertrude Aretz i Else Werkmann, Dresden 1928, sv. IL. 
str. 267—508. 
..38) British Documents IV, br, 257, 258 i 261. . 
4) ib. br. 268. š : 
5) ib. br. 265-i 276. = 

IX 

31 augusta 1907 bio je potpisan englesko-ruski sporazum o Per- 
ziji, Afganistanu i Tibetu, a do bilo kakvog utanačenja o Dardaneli. 
ma nije uopće došlo.!) Vuklo se kroz razne krize, izbijalo na javu u 
vezi sad s jednim a sad s drugim pitanjem, dočekalo Svjetski rat i 
njegov svršetak. Jedna od četrnaest tačaka predsjednika Wilsona od 
8 januara 1918, dvanaesta, kaže, da će Dardaneli zauvijek biti otvo- 
reni, da će postati slobodnim prolazom za brodove i trgovinu svih 
.naroda i da će stajati pod internacionalnom garantijom. Prije Wil- 
sona neutralna konferencija u Stockholmu god. 1916—1917 založila 
se za pravo o slobodnom prolazu kroz Dardanele. Pitanjem Darda- 
nela bave se čl. 37—61 mirovnog ugovora u Savresu od 10 augusta 
1920. Pitanje se rješava tako, da se Dardaneli otvaraju trgovačkim i 
ratnim brodovima pa i avionima svih narodnosti. Ne mogu se bloki+ 
rati niti se na njih može primijeniti bilo koje ratno pravo osim po 
zaključku Lige naroda. Slobodu Dardanela nadzire naročita Com- 
missiondesDćtroits, koja je udešena po uzoru Dunavske ko- 
misije, obrazovane Pariskim ugovorom god. 1856. 

Sevres-ski ugovor bio je zamijenjen ugovorom potpisanim u 
Lausanne-i 24 jula 1923, kome je dodana posebna Convention 
des Dćtroits. Misao voditeljica ove konvencije je, da je u doba 
mira slobodan prolaz kroz Dardanele svim trgovačkim i ratnim bro- 
dovima pa i avionima ali s ograničenjem, da država, koja nije obalna, 
ne smije poslati kroz morske tiesnace brodove u takovoj snazi, da bi 
nađilazila »celle de la flotte la plus forte appartenant aux Puissances 
riveraines de la Mer Noire«. Time su se zaštitila brodovlja obalnih 
država. Ove države mogu po miloj volji mijeniati stanje svog bro- 
dovlja, ali je stranim državama uvijek moguće da vode računa o 
promjenama, koje nastaju, a komisija prima godišnje popise brodova 
obalnih država. Kako je rusko brodovlje brojem najjače, tako se 
prema njemu uđešava račun. Konvencija označuje položaj mjesta, 
obala i otoka, koji se imađu demilitarizirati. Za rata, Turska, ako i 
ona ratuje, ima pravo, da Dardanele stavi u stanje obrane i izvrši svaku 
vojnu akciju. Ako je neutralna, brodovi ratujućih država mogu pro- 
laziti kroz Dardanele ali se ne smiju upuštati ni u kakve neprijateliske 
pothvate. Neutralna se trgovina u svakom slučaju ima poštivati. Dje- 
lokrug komisije o morskim tjesnacima, kako ga određuje lausanne- 
ski ugovor, znatno je sužen prema djelokrugu, koji joj bijaše nami- 
jenio sčvres-ski. Nema one skoro suverene vlasti, koju ioj bijaše dao 
ovai posljednji, nema ni onoliko autonomije, koliko Dunavska ko- 
misija a nema ni onakovih tehničkih oznaka, kakove ima Društvo 
Sueskog kanala. Ne djeluje neposredno nego preko turske vlade i 
Lige naroda; u glavnome motri, predlaže a kadšto i protestira.?) 

Već od dobe Kserksesa i Aleksandra Velikoga, ako ne i prije, 
prelaz iz Europe u Aziju stajaše pod nadzorom. Na tom se prelazu 
razbio sklad između cara Aleksandra I i Napoleona. Tko ima u svojoj 
ruci ovu prelaznu tačku ima doista veliki prestiž ali i ogroman teret. 
Teret je pao i na leđa Turske i na leđa Rusije; obe ga teško nosahu. 
Suverenost Turske na jednoj strani a internacionalna uprava na dru- 
goj nijesu na štetu prestiža a ublažuju tegotnu odgovornost. 


1) Mandelstam, 0. c. 49—57. 
2) Usp. Kabbara, Le rćgime des Dćtroits (Bosphore et Dardanelles) 
avant et depuis le traitć de Lausanne. Lyon 1929. 

PROF. DR. JOSIP NAGY:. 


Dalmacija na pomolu XIX, vijeka. 


Govorimo li o Dalmaciji na pomolu XIX. vijeka, govorimo o sudbini jed- 
nog lijepog dijela naše zemlje u doba od g. 1789—1815., u doba Francuske 
revolucije i Napoleonova carstva, kada se povijest Evrope skoro izjednačuie 
s povješću Francuske, kad se srušiše ustanove, koje su imale za sobom život i 
od više stoljeća i kad se na ruševinama staroga svijeta stao obrazovati novi. 
ovorimo o dobi, kad se prilike u svijetu mijenjahu skoro kinematografskom 
brzinom, kad se kod svih naroda javio nov osjećaj za domovinu, kod svih gra. 
đana nov smisao za individualno dostojanstvo. Govorimo konačno o dobi, koja 
nam pruža mogućnost, da povučemo paralelu između onoga, što je bilo prije 
i što je nastalo kasnije. 

Početak ovog buruog razdoblja u povijesti svijeta zatekao je Dalmaciju 
u uskoj vezi s Venecijom. ž 

Iza propasti Hrvatskog kraljevstva dalmatinski gradovi, koji disahu ro- 
manskim duhom, okrenuše se prema Veneciji i u jednoj prikladnoj prigodi 
mletački dužd Vitale Falier uze naslov kneza Dalmacije. Ali jedan dio Hrvata, 
koji stajaše uz udovicu kralja Zvonimira Jelenu Lijepu, pozove k sebi ugarskog 
kralja Ladislava i time utre put ugarskom vladanju, koje je za Kolomana g. 
1102—1113. obuhvatilo i obalnu Dalmaciju od Zadra do Splita, dok Du- 
brovnik i Kotor stajahu pod bizantinskom vlašću. Venecija i Ugarska. nađoše 
se licem o lice i u XII. stoljeću razmahaše se među njima teške borbe. 

Porast Ugarske za Ljudevita Velikoga dovede čitavu Dalmaciju od Zadra 
do Kotora pod njezinu vlast. Ali iza njegove smrti stranačke borbe nađoše j 
ovdje jakog odraza, dok je podjedno u Dalmaciji odjeknuo i upliv bosanskog 
kralja Tvrika. Od dana na dan Ugarska je sve to manje značila, mletačka se 
viast sve to više širila, a s padom Bosne i Hercegovine Jadranskom se moru 
stalo primicati osmanlijsko carstvo. Polumjesec se popeo čak na zidine Klisa, 
pred očima grada Splita. Samostalnim životom živio je jedino Dubrovnik, koji 
se g. 1358. oslobodio vlasti Venecije. 

Potkraj XVII. vijeka republika sv. Marka proširi svoj posjed na dalma- 
tinskoj obali, svoju tako zvanu staru tekovinu — Aeguisto vechio — novom 
tekovinom — Acquisto nuovo — prema unutrašnjosti. Ali i nakon toga putem 
raznih utanačenja s Turcima i povlačenja novih pograničnih crta — linea 
Nani g. 1671., linea Grimani g. 1700. i linea Mocenigo g. 1733. — svoju je 
granicu pomicala sve to više prema sjeveru. Tako je nastao njezin najnoviji 
posjed — Acquisto nuovissimo, — koji je potrajao do g. 1797., kad je Napo- 
leon zadao smrtan udarac kraljici Jadranskog mora i njezinom gospodstvu 
nad Dalmacijom. 

To je bilo osam godina nakon početka krvavih događaja u Francuskoj, 
a pri kraju prvog tako zvanog koalicionog rata, kojim se otvara serija francu- 
skog ratovanja protiv drugih zemalja, rata. koji se završio mirom u Campo- 
Formiu 19. oktobra 1797. Kao naknadu za razna područja, koja Austrija biia- 
še izgubila ovim ratom, Francuska ili bolje general Bonaparte dao joi je pre- 
dašnje mletačke posjede u dolini rijeke Po-a, dio Istre i Dalmaciju. Član 6. 
ugovora, koji-se bavi našim zemljama ,glasi: »Francuska republika pristaje, 
da Njegovo Veličanstvo car i kralj dobije u svoj posjed, potpunu suverenost 
i vlasništvo spomenute zemlje, naime Istru, Dalmaciju, bivše mletačke otoke 
Boku Kotorsku (les bouches du Cattaro), grad Veneciju... Jadransko more«. 
Karakterističan je ovdje izraz fadransko more, a karakterističan je u prvom 
redu zbog toga, što je camposformijski mir za Napoleona samo etapa u prova-: 
đanju njegovih već sada široko zasnovanih planova. Jadransko more i Ilirija, 
kojoj će kasnije udariti temelje, bit će mu samo put, po kome misli da francu- 


sku vojsku prenese na Istok. A dok ne počne provađati svoj istočni program, 
sporedno je u čijim je rukama i Dalmacija i Jadransko more. Na drugoj strani 
za francuski Direktorij, dok bude stajao u prijateljskim odnosima sa svijetom, 
campo- -formijski će ugovor biti ugovor sekundarnog značenja. 

2 Proć će samo malo vremena i sve će se iz temelja izmijeniti a francuski 
naučenjak Driault, dobar poznavalac napoleonske svjetske politike, primijetit 
Će, da je campo-formijski ugovor tvorevina starog režima, udešena po nemiloj 
tradiciji podjele naroda i momentanih teritorijalnih kompenzacija. Drugi će 
tome dodati, da je cvaj ugovor vrlo važan momenat u Napoleonovoj karijeri i 
podjedno polazna tačka njegovih najsmjelijih pothvata. 

»Ako treba da umremo, umrimo barem kao ljudi«, pisao ie za turobnih 
dana godine 1797. jedan mletački plemić. Dalmacija, nije govorila o smrti 
nego o novom životu. Kad su je postavili pod austrijsku vlast, a da je nijesu 
pitali, učinila je sa svoje strane ono, što je uopće mogla učiniti; uputila je neko- 
liko pokreta za sjedinjenje s Hrvatskom. Ali tradicija o drevnom Regnum 
Croatiae et Dalmatiae i o zajednici krune sv. Stjepana ne bijaše po ćudi ni caru 
Franji a ni njegovom ministru vanjskih poslova Thugutu. Ništa ne pomagaše, 
što su želje Dalmatinaca zagovarali hrvatski ban Ivan Erdčdy i palatin Josip. 
Carski komesar za Dalmaciju grof Rajmund Thurn imao je, po uputama mi- 
nistra Thuguta, suzbijati pokret za sjedinjenje Dalmacije s Hrvatskom odnosno 
Ugarskom i podupirati talijanski elemenat na štetu hrvatskoga. Uprava je 
trebala ostati onakova, kakova bijaše u mletačko doba a rješenje državnoprav- 
nog položaja za zemlje, koje po campo-formijskom ugovoru pripadoše austrij- 
skom caru, nije trebalo staviti na dnevni red. 

Nijesu to bila načela, koja bi diktirala dublja politička pronicavost, nego 
nasuprot posljedica potpune neorijentiranosti. Pa ipak kao da je sve bilo u 
duhu vremena. 

Mir u Požunu (Bratislava), g. 1805., koji je bio sklopljen nakon velike 
bitke kod Austerlitza, iz temelja je promijenio postojeće stanje. Car Franjo 
morao je sada ustupiti ne više generalu Bonaparti nego francuskom caru Na- 
poleonu I. Dalmaciju. Pola godine kasnije završi i Dubrovačka republika dugo 
vrijeme svoje slobode. Francuska se ustalila na obalama Jadranskog mora, 
vojničko zapovjedništvo u Dalmaciji povjerila generalu Marmontu, koji je 
kasnije dobio naslov »duc de Raguse« a civilnu upravu ebrazovanom i okret- 
nom Mlečaninu Vincencu Dandolu, koji stajaše na čelu frankofilskom pokretu 
u samoj Veneciji. 12. srpnja 1906. izađe prvi broj tjednika // Regio Dalmata 
— Kraljski Dalmatin. G. 1808. bi ukinuta Poljička kneževina i dubrovački 
Senat, posljednja uspomena na republiku sv. Vlaha. 

Ponovni rat s Austriiom i mir u Beču (Sch&nbrunnu) g. 1809. dade Na- 
poleonu Istru, zapadni dio Koruške, Kranjsku i Hrvatsku s desne obale Save 
do ušća Une kod Jasenovca. Time je dobio zemlje, koje su mu trebale za izrav- 
nu vezu s Dalmacijom i time g. 1809., kud i kamo preciznije nego g. 1797., 
formulirao problem o irancuskoj premoći na Jadranskom i Sredozemnom moru 
pa da pređe na drugi, na problem o Turskom carstvu i Istoku. Nove zemlje 
skupa s pređašnjim obrazovaše Ilirske pokrajine — Les provinces illyriennes 
sa centralnom upravom u Ljubljani, gdje je, na mjesto Kraljskog Dalmatina, 
stao izlaziti Tćićgraphe ojfficiel des provinces Illyriennes, 

Napoleonova Ilirija nijebila zaokružena politička jedinica; nije bila za- 
okružena ni geografska ni narodna cjelina. Zapravo bijaše mješavina raznih 
elemenata, koju je na okupu i u životu držala jedino volja njezinog stvaraoca. 
Trebala mu je, da preko nje lakše povede vojsku na Istok, da se uskom vezom 
između Dalmacije i Italije što uspješnije brani od Austrije. Ali iznad svega 
mu je trebala, da engleskoj trgovini zatvori Jadransko more: 

U doba campo-iormijskog mira glavna se briga francuskog Direktotija 
kretala okolo Belgije i lijeve obale Rajne, koju je htio dobiti od Austrije Na 
Belgiju je upirao svoj pogled i austrijski ministar Thugut. I za Francusku i 


za Austriju Dalmacija i Italija bijahu pitanja sporednog značenja. Protivnici 
nađoše se kod jednog te istog predmeta i na jedan te isti način prosuđivahu 
svjetske političke prilike, i ako je svatko imao svoje posebne ciljeve. Napoleon 
je mislio drukčije nego i Direktorij i Thugut. Italiju i Dalmaciju ne prepušta 
Austriji zbog toga, što bi bile bez značenja, nego jer je dobro znao, da će joj 
ih kasnije, kad sazriju njegovi glavni planovi, lako moći uzeti. Drukčije nego 
Austrija mislio je konačno Napoleon i onda, kad je za ženu uzeo Mariju 
Louise, kćer austrijskog cara. Jedino, što je Thugut tačno predvidio, bijaše, 
da sve ono, što je u vezi s campo-formijskim mirom, ima samo privremen ka- 


rakter. 


Kad je došlo doba, da Austriji uzme Veneciju i Dalmaciju, Napoleon nije 
postavljao pitanje, kako joj težak udarac zadaje. Ali ga nijesu postavljali ni 
drugi, koji bi vrlo rado bili vidjeli, da se Napoleonova politika vrati na razbo- 
ritu tradiciju irancuske predrevolucionarne monarhije, koja bi prema Austriji 
imala naročite obzire. Drukčije nego Direktorij, drukčije nego Thugut, druk- 
čije nego Napoleon, političko je stanje prosuđivao njegov ministar Charles 
Maurice de Talleyrand, najizrazitiji predstavnik istančane diplomatske vje- 
štine. »Lako bi nam bilo — pisaše Napoleonu — uništiti habsburšku monar- 
hiju. Obratno, treba, da je ojačamo i da joj, u obliku saveza, nađemo prikladno 
mjesto u francuskom sistemu. Austrija je neophodno potrebita dobrobiti civili- 
zovanili naroda u budućnosti«. 

Oni, koji su suviše na laku ruku uzeli ove Talleyrandove riječi, zaključili 
su, da je zagovarao, da Dalmacija skupa s ostalim hrvatskim zemljama i s tali- 
janskim ostane zauvijek u vlasti Austrije. To niie tačno. Talleyrandovi pro- 
jekti iz g. 1805. pokazuju, da je pitanje Austrije usko povezao uz pitanje Isto- 
ka. Austriji, po njegovom naziranju, trebalo bi nadoknaditi gubitke, koje bijaše 
pretrpila u ratovima s Napoleonom, tako što bi se od Turskog carstva otrgli 
neki dijelovi i njoj dali. Dakle Austrija će dobiti kompenzacije na Istoku, a 
kad se provedu ove najpotrebitije teritorijalne izmjene, Dalmacija i ostale hr- 
vatske zemlje imat će u francuskom krugu važniji i stalniji položaj, nego što 
su ga imale neposredno nakon mira u Požunu. 

Ne samo to, nego, uzevši Dalmaciju, Jadransko more i Istok za polaznu 
tačku, ovako je prikazao Napoleonovu političku situaciju: »Dok će Austrija i 
Engleska biti protivnici Francuske, po prirodi i nuždi među sobom će biti sa- 
veznici. Dok Austrija ne dospije u opreku s Rusijom, Engleska će nastojati, 
da ih spoji u savez. Dok su Rusi ne samo u dodiru s Osmanlijskim carstvom, 
nego idu i za osvajanjem njegove zemlje, Francuska je primorana, da ih sma- 
tra svojim protivnicima«. Nije to bilo samo časovito Talleyrandovo naziranje, 
nego, kako sam kaže, čitav syst&me de raports između Austrije, Rusije i Turske 
ali i potpuno neprirodan sistem, koji treba nadomjestiti prirodnijim. Pođe li 
se u potragu za prirodnijim prilikama, okolo Austrije treba obrazovati neko- 
liko novih država; jedna od njih trebala bi obuhvatiti naše zemlje. Treba oži- 
vjeti mletačku državu, ne u starom nego u novom obliku, treba s njome spojiti 
Dalmaciju i susjedne hrvatske zemlje. Od toga obrazovati novu državu, koja 
se neće spojiti ni s Austrijom ni s Italijom, nego će biti interposć entre ce 
royaume et PAustriche comime Etat indćpendant — bit će umetnuta između - 
Austrije i Italije. A da se ne bi suviše priklonila Austriji, obrazovat će se ne 
kao monarhija, nego kao aristokratska republika i stajat će pod Napoleonovim 
uplivom. Kad se to izvede, Austriju će se ojačati protiv Rusije na tai način, 
što će joj se dati Vlaška, Moldavska, Besarabija i dio Bugarske. Već zbog vjer- 
skih prilika Austrija će morati više paziti na Rusiju i na Istok nego na Zapad. 
1 tako će, zaključuje Talleyrand, Austrija postati prirodnim protivnikom Ru- 
sije, a prirodnim prijateljem Francuske. 

Koliko mu je bilo stalo do ovog novog systeme de raports, vidi se po tome, 
što ga nije samo iznosio i opravdavao u pismima na cara, nego ga je unio u 
svoj nacrt za budući ugovor s Austrijom. Ali kako je Napoleon malo mario za 
Austriju, tako je prelazio preko svih projekata, koje su se na nju odnosile. 
Prešao je i preko prijedloga svog ministra vanjskih posala. A ovaj doskora 

dođe do uvjerenja, da je careva politička tvorevina podignuta na pijesku i 
predviđa katastrofu, koja je cara zadesila u Rusiji g. 1812. 

Za Požunski se ugovor smatralo u Parizu, da je neprocjenjiva politička 
dobit — un imđppreciable bienjait politigue. U očima Beča prelaz Dalmacije 
iz austrijske vlasti u francusku bijaše početak propasti Otomanskog carstva 
i sudbonosno širenje Napoleonove monarhije prema jugu i prema istoku — 
Semble predire le renversement de Pempire Ottoman et une extension conside- 
rable de la monarchie de Napoleon dans le midi et dans "Orient. Na jednoj 
strani veliko zadovoljstvo, na drugoj potpuna potištenost, a posljedica prirodna 
napetost u francusko-austrijskim odnosima. Što je mogla Austrija da učini? 
Ništa nego ono, što joj u tadanjim teškim danima poručivaše njezin kancelar 
Metternich. »Treba živjeti i čekati, sagnuti glavu, ali se potajice spremati za 
konačnu krizu, kojoj Napoleonovi pothvati neće izbjeći«. Metternich je duboko 
sagnuo glavu u listopadu 1807., kad je u Fontainebleau potpisivao konvenciju 
o ispravku granica između Austrije i Francuske. Kad je saznao. da je konven- 
cija zaprepastila Austriju, poručio je u Beč, da je ta konvencija »rezultat rada 
više od mjesec dana, da je ispunjena brigama i neugodnostima, koje nije mo- 
guće ocrtati«. Poručio je, da Francuzi hoće zauvijek istisnuti Austriju sa ja- 
dranskih obala. A kad je konvencija bila potpisana, primjetio je, da između 
Francuske i Austrije nema nijednog neriješenog pitanja, da nema dakle ni 
jadranskog. Sad je situacija potpuno jasna — uzme situation arrondie et perfai- 
tement dejinie. 

Ali baš ta potpuno jasna situacija nije mu davala mira. Kakova buduć- 
nost čeka Austriju, dok joj francuska Ilirija zatvara pristup na Jadransko 
more? Napoleonov politički sistem mora se srušiti, ali kada i kojim povodom? 
A dotle Austrija, zatvorena sa sviju strana, ne može ni da se makne. »L'Empi- 
re, serrć comme dans un ćtau mvćtait plus libre de faire un mouvemeni«. Ništa 
prirodnijega nego, da za svoje posebne misije u Parizu g. 1810. nastoji uloviti 
prikladnu priliku, da Napoleonu ocria očajno stanje habsburške monarhije. 
Do toga je napokon došlo 20. rujna u Saint-Cioud-u. 

Razgovor između francuskog cara i austrijskog poslanika kretao se dobrim 
dijelom oko najnovijih vijesti, koje dolažahu iz Turske. S tim u vezi Napoleon 
se dotaknuo Jadranskog pitanja i od prilike rekao ovo: »Jasno mi je, da Ilirske 
pokrajine imađu za Austriju veliko značenje i znam, da je gubitak Dalmacije 
težak udarac austrijskoj trgovini. Osjećam, koliko vas ponizujem i da vas 
gubitak ovih pokrajina skoro uništava«. Careva primjedba bijaše baš ono, što 
je trebalo Metternichu pa je odmah rekao: »Ilirske su pokrajine za nas od 
ogromnog značenja sa više gledišta«. A Napoleon, imajući u vidu uvijek više 
svoje planove nego prijateljstvo s Austrijom, nastavi: »Austrija bi svakako 
imala mnogo koristi, kad bih joj vratio ove pokrajine. To bi se dalo ostvariti 
jedino uz uvjet, da prekine svaku vezu s Rusijom i da mi pusti slobodne ruke 
u svakom smjeru«. Dakle Dalmacija i Jadran postaju kompenzacioni objekti 
ali podjedno i komponenta novih planova, koje je francuski car imao u vidu 

I Metternich je imao pred očima svoje vlastite planove i posao s Dalma- 
cijom i s Jadranom ostade neizvršen. Ali, kad se ugasnula Napoleonova zvi- 


. jezda, kad je Austrija na Bečkom kogresu g. 1815. postala glavni faktor novog 


evropskog političkog sistema, Metternich se dobro sjećao svake Napoleonove 


“riječi. Da u Dalmaciji, na Jadranu i dobrim dijelom u Italiji, koja mu je bila 


samo geograjski pojam, bude imala riječ samo Austrija, dao je kratko ali je- 
zgrovito redigirati od svog tajnika i vjernog saradnika Fridrika Gentza čl. 93. 
i 94. završnog akta, koji su Austriji dali Istru, Dalmaciju, otoke Jadranskog 
mora, Boku Kotorsku, Trst, Hrvatsku na desnoj obali Save, grad Rijeku, Hr- 
vatsko primorje i Kastav. Ovim je zemljama bilo pridruženo područje bivše 
Dubrovačke republike. 

Sistem Bečkog kongresa rušio se u etapama. Posljednji njegovi tragovi 
nestadoše g. 1918., kad je Dalmacija, pored ostalih naših zemalja, bila oslo- 
bođena austrijske vlasti i ispala iz njezinih planova. 


